**Βράβευση Δρ. Σταύρου Λαλά**

**για την προσφορά του στην έρευνα των συμπληρωμάτων διατροφής**

Στις 6 Ιουλίου, στην Τελετή Απονομής των ***Supplement Awards******2022*** (https://www.supplementawards.gr/past-winners/), ο **Δρ. Σταύρος Λαλάς**, Καθηγητής του Τμήματος Επιστήμης Τροφίμων και Διατροφής του Πανεπιστημίου Θεσσαλίας, βραβεύτηκε **για την προσφορά του στην έρευνα των συμπληρωμάτων διατροφής**.

Στη συγκεκριμένη τελετή, που πραγματοποιήθηκε για 2η συνεχόμενη χρονιά στην Ελλάδα, επιβραβεύτηκε και αναδείχθηκε η καινοτομία στα συμπληρώματα διατροφής και ταυτόχρονα προβλήθηκε η επιστημονική εγκυρότητα των προϊόντων διατροφής και υγείας με στόχο την ασφάλεια αλλά και ποιοτική επιλογή των καταναλωτών.

Στην τελετή απονομής συμμετείχαν περισσότερα από 80 υψηλόβαθμα στελέχη επιχειρήσεων, εκπρόσωποι φορέων, Πανεπιστημίων, επαγγελματίες καθώς και εκπρόσωποι τύπου, επικροτώντας την καινοτομία και την ποιότητα των βραβευμένων υποψηφιοτήτων. Οι υποψηφιότητες αφορούσαν, μεταξύ άλλων εταιρείες οι οποίες παράγουν και εμπορεύονται συμπληρώματα διατροφής. Μέσω του διαγωνισμού, οι συμμετέχοντες επιδιώκουν να ενθαρρύνουν την γνωστοποίηση των προϊόντων διατροφής και υγείας, προάγοντας ταυτόχρονα τα ποιοτικά τους χαρακτηριστικά και κατ’ επέκταση την καλή υγεία και το ευ ζην.